钦定古今图书集成/明伦汇编/闺媛典/第131卷 > 李世英妻袁氏〈张淑正附〉
## 钦定古今图书集成/明伦汇编/闺媛典/第131卷 > 李世英妻袁氏〈张淑正附〉

按《建阳县志》：袁氏，儒士李世英妻。归一岁，英亡，抚遗
腹子仕尧，补弟子员，娶妻张淑正，匝月尧死。张抚嗣
子煖祖，髫年食饩邑庠，二寡相依，力勤纺绩，夜以继
日。尝曰：“人情劳则思善，逸则思淫，居孀要诀也。”越十
馀载，邻失火，延及氏屋，姑媳相抱不出，自分焚死。忽
大雨倾灭，氏屋独全。御史请建双节坊。